Det er i ingens interesse fortsat at have ghettoer. Jo, måske er det i venstrefløjens interesse, men det selvhadende problem kan de selv ligge og rode med.

Politisk korrekthed og massehysteri på venstrefløjen handler igen om ord, og hvad de i virkeligheden betyder, og hvor ekskluderende de faktisk kan være.

Det handler denne gang om denne formulering i en politisk vedtagelse vedrørende ghettoer:

"Folketinget konstaterer med bekymring, at der i dag er områder i Danmark, hvor andelen af indvandrere og efterkommere fra ikke vestlige lande er over 50 pct. Det er folketingets opfattelse, at danskere ikke bør være i mindretal i boligområder i Danmark."

Formuleringen er som i mange andre politiske vedtagelser kluntet, men vedtagelsen burde have været en uproblematisk problematisering af den voldsomme ghettoisering i vores land.

Og for at være helt ærlig, er det ikke engang nok. Det politiske flertal skulle i stedet komme i gang med faktisk at løse problemerne, vi har kendt til dem længe nok.

Hvad jeg dog undrer mig mest over, er hvor gale venstrefløjen er blevet, de er virkelighedsfjerne og usmagelige populister. Venstrefløjen er simpelthen tåkrummende pinlig.

Ghettolivet er en fornærmelse imod 3. og 4. generations indvandrerbørn, vi skal som samfund ikke acceptere at også de vokser op i parallelsamfund. Det er ikke værdigt.

For vi ved, at ghettoens virkelighed på alle mulige måder kommer til at spænde ben for deres udvikling, de kommer til at klare sig dårligere i en ghettoiseret virkelighed, og vi ved også at risikoen for at deres friheder, faktisk bliver trådt på, er meget større når de bor i en ghetto.

De er danske børn, og de har krav på at vokse op sammen med andre danskere, se en masse bleg hud, og faktisk opleve Danmark.

Hvis ikke at deres forældre og kommunerne kan finde ud af at af-ghettoisere deres virkelighed, så har folketinget et kæmpe ansvar, hvilket øjensynligt er tilfældet.

Venstrefløjen er regressiv, ikke progressiv. Hvad bilder venstrefløjen sig ind at skælde ud på et politisk flertal, for at italesætte problemer der er så alvorlige og virkelige?

Det er tegn på svaghed at I slås om ord. Forhold jer nu til indhold, fakta, undersøgelser, tal og rapporter kære venner. Hvis I stadig kan. Hvis I stadig er i stand til at forholde jer til noget så langt ude, som selveste virkeligheden.

Måske er venstrefløjens mangfoldighedsprojekt at vi skal leve i parallelsamfund? Venstrefløjen er slet ikke længere interesserede i integration. De har opgivet, så hvorfor siger de ikke bare det? Venstrefløjen trives fint med parallelsamfundene.

I vil have flere udlændinge ind, som så skal bosætte sig med god afstand til danskerne (jer selv), det er sådan I vil have det. Hvor mange ghetto-muslimske venner har Pernille og Johanne fra Ø? Begge har levet på Nørrebro i flere år. De har dog blot levet parallelt med ghettoens folk. Det er løsningen for dem, en løsning der ikke har det mindste med integration at gøre.

Nørrebro, den mangfoldige bydel, der hvor først Pia, så islamkritikere og jøder, og så også homoseksuelle og Gay Pride holdte op med at komme, simpelthen fordi de alle har oplevet vold og chikane. Nogle risikerer simpelthen livet ved at sætte fod på Nørrebro.

Har I en plan kære Pernille og Johanne? Nåh nej, men så er det også mere ærligt med en villa i Valby.

Så til det flertal der stemte for lovforslaget. Kom nu venner, det her er jo symbolpolitik for alle pengene.

Kære flertal, I burde faktisk også skamme jer, for hvor er jeres løsninger og planer om at afskaffe ghettoerne?

Hvorfor laver I ikke en af-ghettoiseringsplan? Hvorfor gør I, i det mindste ikke noget for ghettoskolerne? Bus dog børnene rundt. Børn skal ikke i 2017 gå på ghettoskoler.

Ghettoerne skal opløses, der skal stilles krav, stop med at vedtage tekster. Vedtag i stedet faktiske af-ghettoiseringsplaner. Straf kommunerne økonomisk hvis ikke de gør nok.

Straf borgerne hvis ikke de selv gør nok for sig selv, og for deres børn.

Det er i ingens interesse fortsat at have ghettoer. Jo, måske er det i venstrefløjens interesse, men det selvhadende problem kan de selv ligge og rode med.

Så kære højrefløj, vær søde at tage jer sammen hvis I ikke vil erstattes. For I vil blive erstattet, hvis I ikke også, snart gør noget ved problemerne.

I har ladet jer styre længe nok af DF-shaming, I er blevet defensive og usikre.

Det skal I ikke være, I skal kræve integration af de mennesker som vælger at leve i Danmark. Det er sund fornuft. Det burde sige sig selv.

Husk i den forbindelse at ignorere voksenmobberne og ordkløverne.

Se dem som de usikre og hysteriske børn, de i virkeligheden er. Ignorer dem når de hidser sig op, for som vi alle ved, så mangler hysteriske børn blot tryghed og grænser.

Fortæl dem om jeres planer for af-ghettoiseringen, fortæl dem om grænser, og om hvad I forventer af dem. Husk så at forsikre dem om at I vil stå fast på kravet om integration. Inkluder dem om muligt i udarbejdelsen af en af-ghettoiseringsplan.

Men pas på med at bruge for mange ord.

Jeg lover jer at I vil få en mindre hysterisk og mere afbalanceret venstrefløj ud af det.